# Lesná škôlka

*„ Predstav si, že by stromy dávali WiFi signál zadarmo. Sadili by sme ich toľko, že by sme možno zachránili aj našu planétu. Škoda, že produkujú len kyslík, ktorý dýchame. “*

Mať dobré korene je dôležitý základ pre každý organizmus, rastlinku, strom a samozrejme pre firmu. Lesná škôlka zamestnáva niekoľko odborníkov na zber, triedenie a spracovanie semien, prípravu pôdy, starostlivosť o jednotlivé rastliny, ich nákup, liečenie a v neposlednom rade poradenskú činnosť v oblasti lesníctva. Zabezpečujeme ochranu lesov v záujme ich zachovania a zveľaďovania pri rešpektovaní ich diferencovaného obhospodarovania s cieľom zabezpečenia produkčných a ostatných funkcií lesa. Aby sme však mali z čoho profitovať, zabezpečujeme v rámci finálnych prác zalesňovanie veľkých a malých plôch, projektovú činnosť záhradnej architektúry, od poradenstva cez realizáciu okrasných záhrad až po údržbu a ošetrovanie výsadby a neodmysliteľne aj malo a veľkopredaj.

V našich začiatkoch sme disponovali len neveľkou pôdou, ktorá sa ale medzičasom rozrástla, čo nám umožnilo rozšíriť svoj sortiment o niektoré druhy okrasných drevín, lesných drevín, listnatých a ihličnatých stromov, rastlín vlastnej produkcie či pestovanie exotických druhov drevín, ktoré sa u nás zvyčajne nevyskytujú ale naše podnebie im vyhovuje. Zbieranie semien si môžeme ilustrovať na príklade jedle bielej a borovice lesnej, ktorých sezóna zberu plodov začína väčšinou od pätnásteho septembra. Všetky stromy majú cykly prinášania úrody a nerodia každý rok, preto je veľmi dôležité, aby sme šišky pozbierali ešte kým sú čerstvé, teda skôr ako vyschnú a vietor semená z nich rozfúka. Aby bola osoba kompetentná zberať šišky, musí zložiť skúšky na túto činnosť. Následne po ich zbere sú prepravené do škôlkarského strediska, kde ich umiestňujeme do obrovskej miestnosti, pričom pod vplyvom teplého vzduchu sa lupene šišiek otvárajú a dajú sa vytriasť semienka, ktoré sú začiatkom života aj toho najväčšieho stromu. Tie následne zasejeme do maličkých téglikov s upravenou pôdou, prípadne do tabletiek, kde pod vplyvom vlhkosti napučia a preniknú hlbšie do zeme. Tak vyrastajú semenáčiky. Po dvoch rokoch ich zamestnanci „preškôlkujú“ do inej pôdy a ďalšie tri roky rastú ako sadeničky.

Aby sme ale len nezostali pri semenách, po dopestovaní sadeničiek, je potrebné ich zasadiť do pripravenej pôdy. Všetky rastliny pre svoj rast a prípadne rodivosť potrebujú od jari do jesene určité množstvo základných živín a stopových prvkov, ktoré je potrebné rastlinám dodať do pôdy alebo počas vegetácie ich aplikovať pomocou tekutých hnojív. Aby sme presne vedeli, čo našej pôde chýba, podstupuje agrochemický pôdny rozbor, čím sa dozvedáme, aké máme pôdne zloženie a samotný obsah živín. V jesennom období používame pomalšie pôsobiace hnojivá, naopak priemyselné viaczložkové hnojivá je najlepšie rozhodiť na jar, pred pobránením pôdy, aby ich využiteľnosť bola čím najvyššia a dostali sa hlbšie do pôdy. Aby sme len nevyužívali chémiu, využívame aj organické hnojivá, najmä maštaľný hnoj, hnoj z drobných zvierat, pokosenú trávu alebo vikovité rastliny na zelené hnojenie, ako sú bôb, hrach prípadne ďatelina, pričom tieto rastliny obsahujú na koreňoch hrčkotvorné baktérie, ktoré obohacujú pôdu o dusík. Predvýsadbovú prípravu pôdy tvorí aj prehĺbenie pôdneho profilu, prevzdušnenie pôdy v profile perspektívnom pre zakorenenie stromov, vyrovnanie povrchu a odstránenie únavy pôdy. Všetky tieto úkony máme zabezpečované externou spoločnosťou.

Jednou z významných pracovných pozícií v lesnej škôlke je špecializovaný zamestnanec na dohliadanie na vhodné podmienky pre vývoj drevín a prípadné skoré odhalenie pôvodcu alebo samotných závažných chorôb. V prípade jeho absencie by mohlo dôjsť k výskytu škodlivých činiteľov, čo je nutné ohlásiť príslušným orgánom, ktoré môžu stanoviť obranné a ochranné opatrenia, ako je napríklad eradikácii infikovaných hostiteľských drevín alebo k obmedzeniu distribúcie produktov zo škôlky. To by značne obmedzilo možnosť exportu sadeníc a vyžadovalo trvalú a systematickú zdravotnú kontrolu na niekoľko rokov a zavedenie rôznych hospodárskych opatrení. Pre lepšie vyhnutie sa šíreniu respektíve odstránenie problému už v jeho zárodku sú služby nášho ............. {ten čo lieči stromy} poskytované našim klientom.

Našim zákazníkom ponúkame na predaj čerstvé semená z minuloročného kvitnutia, pričom ich klíčivosť odhadujeme na 80%, predaj a výsadbu ročných stromov a samozrejme sadenice hospodárskych drevín, voľnokorenných a kontajnerových rastlín.. Čo sa týka predaja tých lesných, každoročne produkujeme sadenice lesných drevín, určených na zalesňovanie holín po ťažbe v lesných porastoch. K odberu sú spravidla na jar a na jeseň. Vo väčšine prípadov dodávame sadenice formou zjednodušeného triedenia, t. j. od 25 do 40 cm fyziologickej výšky sadenice.

Ešte by to asi chcelo nejaké to slovko na záver niečo v tomto zmysle ? ↓↓↓

// Pri tvorbe priestorov vo Vašom okolí, či už ide o záhrady, parky, verejné priestranstvá alebo terasy či balkóny, pracujeme tak s tradičnými, ako aj inovatívnymi metódami. Našim cieľom je vytvoriť prostredie, v ktorom budete tráviť veľa voľného času, oddychovať, relaxovať, vítať priateľov alebo len tak sedieť a sledovať rastliny a živočíchy v ich prirodzenom prostredí. Denný rytmus alebo striedanie ročných období nebude len každodenným stereotypom života, ale odteraz príčinou sledovaných premien a vývoja prostredia okolo Vás – rastlín navrhnutých tak, aby Ste od skorej jari až do neskorej jesene nachádzali v záhrade kvety, aby odrážali prírodné podmienky prostredia, aby pritiahli množstvo živočíchov – rôzne druhy vtáctva, množstvo drobných stavovcov a bezstavovcov, vnášajúcich do záhrady život, aby Ste každý deň mali pred očami obľúbené druhy stromov, krov, popínaviek, kvetov, tráv a drobných bylín.

Add to dictionary ☺

Eradikácia – ničenie choroboplodných organizmov

# Zdroje:

[www.zivot.cas.sk/clanok/1606/siskari](http://www.zivot.cas.sk/clanok/1606/siskari)

[www.gardena.com/sk/garden-life/garden-magazine/zaciatok-vhodneho-obdobia-pre-sadenie-stromov-a-krikov/](http://www.gardena.com/sk/garden-life/garden-magazine/zaciatok-vhodneho-obdobia-pre-sadenie-stromov-a-krikov/)

[www.zahradnictvocaklov.sk/ovo/vyziva-a-hnojenie.html](http://www.zahradnictvocaklov.sk/ovo/vyziva-a-hnojenie.html)

[www.levickazahradnicka.sk/sluzby.php](http://www.levickazahradnicka.sk/sluzby.php)

[www.uroda.cz/nebezpeci-zavlecenych-chorob-lesnich-drevin/](http://www.uroda.cz/nebezpeci-zavlecenych-chorob-lesnich-drevin/)